CELEX: 52003XG0626(03)
Language: el
Date: 2003-05-13
Title: Συμπεράσματα του Συμβουλίου της 13ης Μαΐου 2003 σχετικά με την "προσαρμογή των πολιτικών για το ηλεκτρονικό επιχειρείν σε ένα μεταβαλλόμενο περιβάλλον"

Avis juridique important

|

52003XG0626(03)

Συμπεράσματα του Συμβουλίου της 13ης Μαΐου 2003 σχετικά με την "προσαρμογή των πολιτικών για το ηλεκτρονικό επιχειρείν σε ένα μεταβαλλόμενο περιβάλλον"  

Επίσημη Εφημερίδα αριθ. C 149 της 26/06/2003 σ. 0007 - 0009

Συμπεράσματα του Συμβουλίουτης 13ης Μαΐου 2003σχετικά με την "προσαρμογή των πολιτικών για το ηλεκτρονικό επιχειρείν σε ένα μεταβαλλόμενο περιβάλλον"(2003/C 149/03)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,1. ΥΠΕΝΘΥΜΙΖΟΝΤΑΣ:- τα συμπεράσματα του Ευρωπαϊκού Συμβουλίου της Λισσαβώνας για την στρατηγική που θα καταστήσει την ΕΕ την πιο ανταγωνιστική και δυναμική οικονομία της γνώσης παγκοσμίως, ικανή για βιώσιμη οικονομική μεγέθυνση με περισσότερες και καλύτερες θέσεις εργασίας και μεγαλύτερη κοινωνική συνοχή έως το 2010 καθώς και την περαιτέρω ανάπτυξη της στρατηγικής αυτής από τα Ευρωπαϊκά Συμβούλια της Στοκχόλμης, του Γκέτεμποργκ και της Βαρκελώνης,- τον Ευρωπαϊκό Χάρτη Μικρών Επιχειρήσεων, με τον οποίο ζητείται η δημιουργία του καλύτερου δυνατού κλίματος για τις μικρές επιχειρήσεις,- τα παλαιότερα συμπεράσματα και ψηφίσματα του Συμβουλίου ως προς το επιχειρηματικό πνεύμα, τις τεχνολογίες της πληροφορίας και των επικοινωνιών (ICT) και τις ηλεκτρονικές επιχειρηματικές δραστηριότητες, σχετικά με τον αντίκτυπο της ηλεκτρονικής οικονομίας στην ανταγωνιστικότητα των ευρωπαϊκών επιχειρήσεων, για ένα πιο ανταγωνιστικό περιβάλλον για τις επιχειρήσεις, για τις τεχνολογίες των πληροφοριών και των επικοινωνιών (ΤΠΕ) και τις δεξιότητες στον τομέα του ηλεκτρονικού επιχειρείν στην Ευρώπη, και για την εφαρμογή του σχεδίου δράσης "eEurope 2005"(1),- τα συμπεράσματα του Ευρωπαϊκού Συμβουλίου της Κοπεγχάγης σχετικά με τη διεύρυνση,- τα συμπεράσματα του Ευρωπαϊκού Συμβουλίου των Βρυξελλών, της 20ής και 21ης Μαρτίου 2003, στα οποία τονίζεται η ανάγκη ανταλλαγής εμπειριών και βέλτιστων πρακτικών στον τομέα του ηλεκτρονικού επιχειρείν.2. ΣΗΜΕΙΩΝΟΝΤΑΣ ΟΤΙ:- η Ευρωπαϊκή Ένωση και τα κράτη μέλη πρέπει να τηρήσουν τις δεσμεύσεις τους για την επίτευξη έγκαιρων και ουσιαστικών μεταρρυθμίσεων και στους τρεις πυλώνες - οικονομικό, κοινωνικό και περιβαλλοντικό - της αειφόρου ανάπτυξης, οι οποίοι έχουν ουσιαστική σημασία για τη στρατηγική της Λισσαβώνας,- οι συντονισμένες δράσεις προς υποστήριξη της καλύτερης χρήσης των τεχνολογιών της πληροφορίας και των επικοινωνιών (ΤΠΕ) στις επιχειρηματικές διαδικασίες συγκαταλέγονται στα κύρια στοιχεία για τη βελτίωση των επιδόσεων της ΕΕ στην αύξηση της παραγωγικότητας,- το επίκεντρο της πολιτικής μετατοπίζεται από την προαγωγή του ηλεκτρονικού εμπορίου σε μια ολιστικότερη άποψη του ηλεκτρονικού επιχειρείν, εμβαθύνοντας την αποτελεσματική χρήση των ΤΠΕ, τόσο στις εσωτερικές όσο και στις εξωτερικές διαδικασίες των επιχειρήσεων.3. ΧΑΙΡΕΤΙΖΕΙ:- την ανακοίνωση της Επιτροπής με τίτλο "H προσαρμογή των πολιτικών για το ηλεκτρονικό επιχειρείν σε ένα μεταβαλλόμενο περιβάλλον: Τα διδάγματα από την πρωτοβουλία Go Digital και οι μελλοντικές προκλήσεις", με την οποία καλούνται τα κράτη μέλη και οι περιφέρειες να επανεξετάσουν τις στρατηγικές τους για το ηλεκτρονικό επιχειρείν, ιδίως προς υποστήριξη των ΜΜΕ, προκειμένου να τις βοηθήσουν να προσαρμοστούν σε ένα συνεχώς μεταβαλλόμενο περιβάλλον ηλεκτρονικού επιχειρείν, και να υιοθετήσουν εθελοντικούς στόχους πολιτικής για το ηλεκτρονικό επιχειρείν ώστε να επιταχυνθεί η μετάβαση από το ηλεκτρονικό εμπόριο στο ηλεκτρονικό επιχειρείν,- την πρόθεση της Επιτροπής να δημιουργήσει "Ευρωπαϊκό Δίκτυο Υποστήριξης του Ηλεκτρονικού Επιχειρείν για τις ΜΜΕ" για να φέρει σε επαφή αρμοδίους για τη χάραξη πολιτικής ηλεκτρονικού επιχειρείν σε ευρωπαϊκό, εθνικό και περιφερειακό επίπεδο ώστε να προαχθεί η ανταλλαγή εμπειριών και πληροφοριών,- το γεγονός ότι η Επιτροπή, σύμφωνα με το πρόγραμμα δράσης "eEurope 2005" και σε στενή συνεργασία με τα κράτη μέλη και επαφή με αντιπροσώπους του επιχειρηματικού κόσμου, αναθεωρεί τη σχετική νομοθεσία προκειμένου να εντοπίσει και, κατά περίπτωση, να άρει οτιδήποτε εμποδίζει το ηλεκτρονικό επιχειρείν.4. ΑΝΑΓΝΩΡΙΖΕΙ ΟΤΙ:- η εκτεταμένη αποδοχή και αποτελεσματική χρήση των ΤΠΕ από όλες τις βιομηχανίες και τις υπηρεσίες, ιδίως δε τις ΜΜΕ, είναι ιδιαίτερα σημαντική για την ανταγωνιστικότητα ολόκληρης της οικονομίας της ΕΕ,- οι ΜΜΕ αντιμετωπίζουν ιδιαίτερες δυσκολίες κατά την ενσωμάτωση νέων τεχνολογιών και την αναδιοργάνωση των επιχειρηματικών διαδικασιών τους, λόγω, μεταξύ άλλων, της έλλειψης γνώσεων για το ηλεκτρονικό επιχειρείν, ιδίως σε επίπεδο διοίκησης, του σχετικά υψηλότερου κόστους επένδυσης σε ΤΠΕ και ανθρώπινο δυναμικό σε σχέση με τις μεγαλύτερες επιχειρήσεις, και της έλλειψης κοινών προτύπων ηλεκτρονικού επιχειρείν,- υπάρχουν διαφορές μεταξύ των κρατών μελών, των προσχωρουσών χωρών, των περιφερειών και των επιχειρηματικών κλάδων όσον αφορά την ετοιμότητα των ΜΜΕ για το ηλεκτρονικό επιχειρείν· και ότι οι δράσεις πολιτικής πρέπει να βασίζονται σε ενδελεχή οικονομική ανάλυση και σε σαφή καθορισμό των προκλήσεων που πρέπει να αντιμετωπιστούν,- οι εξελιγμένες πολιτικές για το ηλεκτρονικό επιχειρείν πρέπει να διευκολύνουν τις ΜΜΕ να αξιοποιήσουν πλήρως τις ΤΠΕ για να επαναχαράξουν, να αυτοματοποιήσουν και να εξορθολογικοποιήσουν τις επιχειρηματικές διαδικασίες,- οι πολιτικές ηλεκτρονικού επιχειρείν, όπου αυτό ενδείκνυται, πρέπει να βασίζονται σε σαφείς στόχους και σε συνδυασμό ποσοτικών ή/και ποιοτικών στόχων προκειμένου να διασφαλίζεται ότι καλύπτουν τις ανάγκες των ΜΜΕ και διευκολύνουν την αξιολόγηση,- η αποτελεσματικότητα των πολιτικών ηλεκτρονικού επιχειρείν θα ωφεληθεί από καλύτερη δικτύωση, ανταλλαγή εμπειριών και άντληση διδαγμάτων από τις ορθές πρακτικές μεταξύ κρατών μελών και περιφερειών,- το γενικό περιβάλλον του ηλεκτρονικού επιχειρείν μεταβάλλεται συνεχώς, θέτοντας νέες προκλήσεις για την πολιτική του ηλεκτρονικού επιχειρείν, όπως:- βελτίωση της κατανόησης και των δεξιοτήτων της διοίκησης των ΜΜΕ όσον αφορά το ηλεκτρονικό επιχειρείν,- προαγωγή της διαθεσιμότητας λύσεων ηλεκτρονικού επιχειρείν φιλικών προς τις ΜΜΕ,- διευκόλυνση της ουσιαστικής συμμετοχής των ΜΜΕ σε ηλεκτρονικές αγορές και δίκτυα επιχειρήσεων.5. ΥΠΟΓΡΑΜΜΙΖΕΙ ΤΑ ΕΞΗΣ:- την ευθύνη των ίδιων των επιχειρήσεων για την εφαρμογή και την υιοθέτηση ηλεκτρονικών επιχειρηματικών διαδικασιών,- ότι η οικονομική ανάπτυξη μπορεί να αυξηθεί μέσω της ανάπτυξης εφαρμογών ηλεκτρονικής διακυβέρνησης που να σχετίζονται με τις επιχειρήσεις, μεταξύ άλλων στον τομέα των κρατικών προμηθειών,- ότι είναι σημαντικό να διευκολυνθεί ο αναπροσανατολισμός των πολιτικών ηλεκτρονικού επιχειρείν, ώστε να ανταποκρίνεται στις μεταβαλλόμενες ανάγκες των επιχειρήσεων,- την ανάγκη να βοηθηθούν οι ΜΜΕ, ιδίως, για να εντοπίσουν ευκαιρίες ηλεκτρονικού επιχειρείν και για να υλοποιήσουν επιτυχώς το μετασχηματισμό τους σε ηλεκτρονικές επιχειρήσεις, αναδιοργανώνοντας τις επιχειρηματικές διαδικασίες τους έτσι ώστε να χρησιμοποιούν αποτελεσματικά και παραγωγικά τις ΤΠΕ,- τη σημασία καθορισμού φιλόδοξων στόχων σε επίπεδο πολιτικής, προκειμένου να διευκολυνθεί και να προαχθεί η αναδιάρθρωση προς την οικονομία της γνώσης, καθώς και συγκεκριμένων, μετρήσιμων, εφικτών, ρεαλιστικών και επίκαιρων (SMART) στόχων σε λειτουργικό επίπεδο, για ειδικές πολιτικές για τις ΜΜΕ προς υποστήριξη του ηλεκτρονικού επιχειρείν,- την ανάγκη να προαχθεί ο διάλογος και η ανταλλαγή ορθών πρακτικών μεταξύ αρμοδίων για τη χάραξη πολιτικής στον τομέα του ηλεκτρονικού επιχειρείν για τις ΜΜΕ,- την ανάγκη να περιοριστούν και να γεφυρωθούν τα κενά στον τομέα των ηλεκτρονικών δεξιοτήτων και την ανάγκη να συμπεριληφθεί στις σχετικές δράσεις το σύνολο του διαθέσιμου εν δυνάμει εργατικού δυναμικού, ιδίως με την αντιμετώπιση της εξαιρετικά χαμηλής συμμετοχής γυναικών και ηλικιωμένων εργαζομένων στο εργατικό δυναμικό των ΤΠΕ.6. ΚΑΛΕΙ ΤΑ ΚΡΑΤΗ ΜΕΛΗ ΚΑΙ ΤΙΣ ΠΡΟΣΧΩΡΟΥΣΕΣ ΧΩΡΕΣ:- να συμπληρώσουν περαιτέρω, επί εθελοντικής βάσεως, σε επίπεδο γενικής πολιτικής, τον πίνακα αποτελεσμάτων της πολιτικής για τις επιχειρήσεις, με βάση τα στοιχεία του "δείκτη ηλεκτρονικού επιχειρείν" που περιλαμβάνεται στον κατάλογο δεικτών συγκριτικής αξιολόγησης του σχεδίου δράσης "Ηλεκτρονική Ευρώπη 2005",- να βασίσουν συγκεκριμένες πρωτοβουλίες ηλεκτρονικού επιχειρείν υπέρ των ΜΜΕ, σε λειτουργικό επίπεδο, εφόσον ενδείκνυται, σε σαφείς ποσοτικούς ή/και ποιοτικούς στόχους που χρησιμεύουν για τη μέτρηση των πρακτικών τους επιπτώσεων,- να ενισχύσουν τις δεξιότητες ηλεκτρονικού επιχειρείν, ενθαρρύνοντας τη συμμετοχή των ΜΜΕ σε εκπαιδευτικές δραστηριότητες για τις ηλεκτρονικές δεξιότητες,- να καταβάλουν περαιτέρω προσπάθειες για την τόνωση της δικτύωσης και τη διευκόλυνση εποικοδομητικού διαλόγου μεταξύ ΜΜΕ και παρόχων υπηρεσιών ΤΠΕ,- να διευκολύνουν περαιτέρω την αποδοχή των ΤΠΕ και του ηλεκτρονικού επιχειρείν από τις ΜΜΕ, με ιδιαίτερη έμφαση στις διασυνοριακές ηλεκτρονικές συναλλαγές και την ευρύτερη χρήση της ευρυζωνικής επικοινωνίας και τη διευκόλυνση των ηλεκτρονικών επιχειρηματικών διαδικασιών,- να διευκολύνουν τη συμμετοχή των ΜΜΕ σε διαδικτυακές εμπορικές πλατφόρμες και κρατικές ηλεκτρονικές προμήθειες, αναλαμβάνοντας κατάλληλες δράσεις για την ευαισθητοποίηση όσον αφορά τις νέες αυτές μορφές εμπορίου και τη δημιουργία εμπιστοσύνης σε αυτές, και αυξάνοντας τη χρήση των ΤΠΕ και του ηλεκτρονικού επιχειρείν από το δημόσιο τομέα,- να προαγάγουν διαλειτουργικές λύσεις ηλεκτρονικού επιχειρείν και υπηρεσίες ηλεκτρονικών πληρωμών για τις διασυνοριακές συναλλαγές, υποστηρίζοντας διακρατικά πεδία δοκιμών διαλειτουργικότητας, βασιζόμενα κατά προτίμηση σε λογισμικό ανοικτής πηγής.7. ΚΑΛΕΙ ΤΗΝ ΕΠΙΤΡΟΠΗ:- να διευκολύνει τις διασυνοριακές ηλεκτρονικές συναλλαγές υποστηρίζοντας περαιτέρω την ανάπτυξη ευρωπαϊκών προτύπων για διαλειτουργικές λύσεις ηλεκτρονικού επιχειρείν και πολύγλωσση ανταλλαγή δεδομένων, και βελτιώνοντας την παροχή νομικών πληροφοριών προς τις επιχειρήσεις μέσω ευρωπαϊκών διαδικτυακών πυλών,- να εξασφαλίσει την πλήρη εφαρμογή του σχεδίου δράσης "Ηλεκτρονική Ευρώπη 2005", ιδίως όσον αφορά τις ανάγκες των ΜΜΕ και την ευρυζωνική τους πρόσβαση και χρήση,- να υποβάλλει τακτικά, στη διευθύνουσα oμάδα για την Ηλεκτρονική Ευρώπη, τα αποτελέσματα του Ευρωπαϊκού Δικτύου Υποστήριξης του Ηλεκτρονικού Επιχειρείν για τις ΜΜΕ,- να προαγάγει την ανάπτυξη λύσεων ΤΠΕ και ηλεκτρονικού επιχειρείν, φιλικών προς τις ΜΜΕ, μεταξύ άλλων διευκολύνοντας την πρόσβαση των ΜΜΕ στο έκτο πρόγραμμα-πλαίσιο ΕΤΑ,- να εξετάσει τη δυνατότητα δημιουργίας ενωσιακού δικτύου για την ενημέρωση και την υποστήριξη γυναικών επιχειρηματιών του τομέα των ΤΠΕ, και να προαγάγει μια πρωτοβουλία ευαισθητοποίησης σε επίπεδο ΕΕ,- να υποβάλει στο Συμβούλιο, πριν από τα τέλη του 2004, έκθεση σχετικά με την πρόοδο που θα έχει επιτευχθεί με τις διάφορες πρωτοβουλίες για την υποστήριξη του ηλεκτρονικού επιχειρείν στις ΜΜΕ και σχετικά με τα εναπομένοντα εμπόδια για τη χρήση υπηρεσιών ΤΠΕ και ηλεκτρονικού επιχειρείν.8. ΚΑΛΕΙ ΤΗΝ ΕΠΙΤΡΟΠΗ, ΤΑ ΚΡΑΤΗ ΜΕΛΗ ΚΑΙ ΤΙΣ ΠΡΟΣΧΩΡΟΥΣΕΣ ΧΩΡΕΣ:- να αναλύσουν περαιτέρω και να αξιολογήσουν συγκριτικά την πρόοδο που έχει επιτευχθεί στον τομέα των ΤΠΕ και του ηλεκτρονικού επιχειρείν, βάσει των δεικτών συγκριτικής αξιολόγησης του σχεδίου δράσης "Ηλεκτρονική Ευρώπη 2005",- να συμμετάσχουν ενεργά στο Ευρωπαϊκό Δίκτυο Υποστήριξης του Ηλεκτρονικού Επιχειρείν για τις ΜΜΕ, ως μέρος του σχεδίου δράσης "Ηλεκτρονική Ευρώπη 2005", το οποίο συνενώνει περιφερειακές, εθνικές και ευρωπαϊκές πρωτοβουλίες ηλεκτρονικού επιχειρείν, προκειμένου να διευκολυνθεί η ανταλλαγή εμπειριών και να συμφωνηθούν, σε εθελοντικό επίπεδο, μελλοντικές προτεραιότητες και στόχοι πολιτικής.(1) ΕΕ C 48 της 28.2.2003, σ. 2.